Filip Berglund

Olof Filip Berglund (sündinud 10. mail 1997 Skellefteås) on Rootsi jäähokimängija, kes mängib kaitsjana Rootsi kõrgliigaklubis Örebro HK.

Ta alustas klubikarjääri Rootsi klubis Skellefteå AIK. Rootsi kõrgliigas debüteeris ta hooajal 2015/16. Skellefteå põhikoosseisus mängis ta alates hooajast 2016/17. 2018. aastal jõudis ta klubiga Rootsi meistrivõistlustel finaali, kus kaotati Växjö Lakersile.https://www.eliteprospects.com/player/113834/filip-berglund (vaadatud 30.12.2022)

2016. aastal valis Edmonton Oilers ta NHL-i draftis 91. valikuna. Oilersiga sõlmis ta 2020. aasta mais kaheaastase lepingu. Hooajal 2020/21 mängis ta laenul Rootsi kõrgliigaklubis Linköping HC. Põhja-Ameerikas mängis Berglund hooajal 2021/22, kuid ta sai mänguaega vaid Oilersi tütarklubis Bakersfield Condors American Hockey League'is (AHL).

2022. aasta mais naasis Berglund Rootsi kõrgliigasse, sõlmides kaheaastase lepingu Örebroga..

 Viited 

 Välislingid 
 Filip Berglund hockeydb.com lehel

Kategooria:Rootsi jäähokimängijad
Kategooria:Skellefteå AIK mängijad
Kategooria:Linköping HC mängijad
Kategooria:Örebro HK mängijad
Kategooria:Sündinud 1997